b'\n_START_ARTICLE_\nPrimera batalla de Mogadiscio\n_START_SECTION_\nSumari\n_START_PARAGRAPH_\nLa Task Force Ranger, que consistia en una for\xc3\xa7a d\'assalt composta per operaris de la Delta Force de l\'Ex\xc3\xa8rcit,  75\xc3\xa8 Regiment de Rangers, Pararescatadors de la For\xc3\xa7a A\xc3\xa8ria, Controladors de Combat de la For\xc3\xa7a A\xc3\xa8ria, quatre Navy SEALs del Grup de Desenvolupament de Guerra Naval Espacial, i un element aeri prove\xc3\xaft pel 160\xc3\xa8 Regiment d\'Aviaci\xc3\xb3 d\'Operacions Especials, sota el comandament del Major General William F. Garrison, execut\xc3\xa0 una operaci\xc3\xb3 que significava viatjar des de la seva base als afores de la ciutat fins al centre amb el prop\xc3\xb2sit de capturar els l\xc3\xadders del clan de Habar Gidir, encap\xc3\xa7alat per Mohamed Farrah Aidid. La for\xc3\xa7a d\'assalt consistia en 19 aeronaus, dotze vehicles terrestres (incloent 9 Humvees) i 160 homes._NEWLINE_Durant l\'operaci\xc3\xb3, dos helic\xc3\xb2pters Black Hawk estatunidencs van ser abatuts pels RPGs, i tres m\xc3\xa9s van resultar danyats. Alguns dels ferits supervivents van poder ser evacuats a la base, per\xc3\xb2 d\'altres van quedar prop dels llocs on havien caigut i van quedar a\xc3\xafllats. Durant la nit va tenir lloc una batalla urbana._NEWLINE_A primera hora del mat\xc3\xad seg\xc3\xbcent, una for\xc3\xa7a combinada va ser enviada en rescat dels soldats atrapats. Estava formada per soldats pakistanesos, malaisis i de la 10a divisi\xc3\xb3 de Muntanya estatunidenca. Van reunir cap a un centenar de vehicles, incloent tancs pakistanesos (M48s) i transports blindats de personal Condors malaisis, amb suport d\'helic\xc3\xb2pters MH-6 Little Bird i MH-60L Black Hawks estatunidencs. Aquesta for\xc3\xa7a arrib\xc3\xa0 al lloc del primer helic\xc3\xb2pter abatut i rescat\xc3\xa0 els supervivents. El lloc on es trobaven les restes del segon havia quedat envoltat pel somalis hostils durant la nit. Els franctiradors de Delta Gary Gordon i Randy Shughart es van oferir voluntaris per estar-se all\xc3\xa0 fins que les tropes de terra arribessin. Una muni\xc3\xb3 de gent somal\xc3\xad, amb centenars de combatents, superaren els dos homes. L\'\xc3\xbanic supervivent americ\xc3\xa0 del lloc, el pilot Michael Durant, va ser fet presoner i posteriorment alliberat._NEWLINE_El nombre exacte de baixes somalis \xc3\xa9s desconegut, per\xc3\xb2 s\'estima que podria estar entre diversos centenars a milers de milicians i d\'altres morts, i a entre 3.000 i 4.000 ferits. El Comit\xc3\xa8 Internacional de la Creu Roja estim\xc3\xa0 en 200 civils somalis morts i centenars ferits durant els combats, amb informes que alguns civils atacaren els soldats americans. El llibre Black Hawk Down: A Story of Modern War estima en m\xc3\xa9s de 700 milicians somalis morts i m\xc3\xa9s de 1.000 ferits, per\xc3\xb2 l\'Alian\xc3\xa7a Nacional Somal\xc3\xad en un documental del Frontline per a la televisi\xc3\xb3 estatunidenca reconegu\xc3\xa9 nom\xc3\xa9s 133 morts en tota la batalla. Segons The Washington Post les baixes somalis van ser de 312 morts i 814 ferits.  Inicialment El Pent\xc3\xa0gon inicialment inform\xc3\xa0 de 5 soldats estatunidencs morts,  per\xc3\xb2 la xifra total va ser de 18 soldats estatunidencs morts i 73 ferits. Dos dies despr\xc3\xa9s, un 19\xc3\xa8 soldat, l\'operador SFC Matt Rierson va morir en un atac de morters. Entre les tropes de les Nacions Unides, un soldat malaisi i un altre de pakistan\xc3\xa8s van morir; i set malaisis i dos pakistanesos van ser ferits. En aquell moment, la batalla va ser la m\xc3\xa9s sagnant on participaven tropes estatunidenques des de la Guerra de Vietnam i continu\xc3\xa0 sent-ho fins a la Segona batalla de Fallujah, el 2004._NEWLINE_El 24 de juliol de 1996, Aidid va resultar ferit durant un intercanvi de foc entre la seva mil\xc3\xadcia i les forces lleials als antics aliats d\'Aidid, Ali Mahdi Muhammad i Osman Ali Atto. Va patir un atac de cor fatal l\'1 d\'agost de 1996, durant o despr\xc3\xa9s de la cirurgia per tractar les seves ferides. L\'endem\xc3\xa0, el general Garrison es retir\xc3\xa0.\n_START_SECTION_\nRerefons\n_START_PARAGRAPH_\nAl gener de 1991, el President somali Mohammed Siad Barre va ser derrocat en la guerra civil per una coalici\xc3\xb3 de clans oposats.  L\'Ex\xc3\xa8rcit Nacional Somali es va dissoldre i alguns antics soldats es reuniren com a forces regionals irregulars o s\'uniren a les mil\xc3\xadcies dels clans. El grup principal rebel a la capital Mogadiscio era el Congr\xc3\xa9s Unit Somali (United Somali Congress \xe2\x80\x93 USC),  que posteriorment es dividiria en dues faccions armades: una encap\xc3\xa7alada per Ali Mahdi Muhammad, que esdevindria president, i l\'altra per Mohamed Farrah Aidid. En total, havia quatre grups oposats que lluitaven pel control pol\xc3\xadtic: el USC, el Front Democr\xc3\xa0tic Somali de Salvaci\xc3\xb3 (Somali Salvation Democratic Front - SSDF), el Moviment Patri\xc3\xb2tic Somali (Somali Patriotic Movement - SPM) i el Moviment Democr\xc3\xa0tic Somali (Somali Democratic Movement - SDM). Al juny de 1991 s\'acord\xc3\xa0 un alto el foc, per\xc3\xb2 no va tenir efecte. Un cinqu\xc3\xa8 grup, el Moviment Nacional Somali (Somali National Movement - SNM) posteriorment declar\xc3\xa0 la independ\xc3\xa8ncia de la regi\xc3\xb3 nord-occidental del pa\xc3\xads al juny. El SNM rebatej\xc3\xa0 aquest territori no reconegut per ning\xc3\xba com a "Somaliland, i el seu l\xc3\xadder, Abdirahman Ahmed Ali Tuur, va ser elegit president._NEWLINE_Al setembre de 1991, diversos combats esclataren a Mogadiscio, que prosseguiren en els mesos seg\xc3\xbcents i s\'escamparen per la resta del pa\xc3\xads, amb unes 20.000 persones mortes o ferides a finals d\'any. Aquestes guerres comportaren la destrucci\xc3\xb3 de l\'agricultura somali, que port\xc3\xa0 la fam a grans parts del pa\xc3\xads. La Comunitat Internacional comen\xc3\xa7\xc3\xa0 a enviar menjar per aturar la fam, per\xc3\xb2 grans quantitats d\'aquest ajut era segrestades i portades als l\xc3\xadders dels clans, que de manera rutin\xc3\xa0ria la canviaven a altres pa\xc3\xafsos per armes. S\'estima que fins a un 80% del menjat va ser robat. Aquests factors van fer cr\xc3\xa9ixer la fam, estimant-se que unes 300.000 persones van morir i 1,5 milions m\xc3\xa9s patiren entre 1991 i 1992. al juliol de 1992, despr\xc3\xa9s d\'un alto el foc entre les faccions dels clans oposats, l\'ONU envi\xc3\xa0 50 observadors militars per supervisar la distribuci\xc3\xb3 del menjar._NEWLINE_A l\'agost de 1992 comen\xc3\xa7\xc3\xa0 l\'operaci\xc3\xb3 Proporcionar Socors, quan el President dels Estats Units George H. W. Bush anunci\xc3\xa0 que els transports militars estatunidencs donarien suport a l\'esfor\xc3\xa7 multinacional de les Nacions Unides. Deu C-130s i 400 persones van ser traslladats a Mombasa, Kenya, portaren per via a\xc3\xa8ria ajut a les zones remotes de Som\xc3\xa0lia i redu\xc3\xafren la depend\xc3\xa8ncia en els combois de camions. Un membre del 86\xc3\xa8 Esquadr\xc3\xb3 de Subministraments, USAFE, va ser l\'\xc3\xbanica contribuci\xc3\xb3 a l\'operaci\xc3\xb3, va ser desplegat amb el contingent de suport a terra. Els C-130 van lliurar 48.000 tones de menjar i de subministraments m\xc3\xa8dics en sis mesos a les organitzacions humanit\xc3\xa0ries internacionals intentant ajudar els m\xc3\xa9s de 3 milions de somalis morts de fam._NEWLINE_Quan es demostr\xc3\xa0 inadequat per aturar les morts massives i el despla\xc3\xa7ament del poble somali (500.000 morts i 1,5 milions de refugiats o despla\xc3\xa7ats), els Estats Units promogueren una coalici\xc3\xb3 major per assistir i protegir les activitats humanit\xc3\xa0ries al desembre de 1992. Aquesta operaci\xc3\xb3, anomenada Restaurar l\'Esperan\xc3\xa7a, van veure els Estats Units assumint el comandament unificat d\'acord amb la Resoluci\xc3\xb3 794 del Consell de Seguretat de les Nacions Unides. El Cos de Marines estatunidenc enviaren la 15a Unitat Marine Expedicion\xc3\xa0ria a Mogadiscio i, amb elements de l\'1r Batall\xc3\xb3 del 7\xc3\xa8 Regiment Marine i de l\'3r Batall\xc3\xb3 de l\'11\xc3\xa8 Regiment Marine asseguraren prop d\'un ter\xc3\xa7 de la ciutat, el port i l\'aeroport en dues setmanes, amb l\'intent de facilitar l\'arribada a\xc3\xa8ria dels subministraments humanitaris. Elements del de l\'2r Batall\xc3\xb3;  HMLA-369 (Helic\xc3\xb2pter Lleuger d\'Assalt Marine 369 del 39\xc3\xa8 Grup Aeri Marine, 3a Ala A\xc3\xa8ria Marine, Camp Pendleton) del 7\xc3\xa8 Regiment Marine; 9\xc3\xa8 Regiment Marine i el 1r Batall\xc3\xb3 del 7\xc3\xa8 Regiment Marine asseguraren r\xc3\xa0pidament les rutes a Baidoa, Balidogle i Kismayo; on van ser refor\xc3\xa7ats pel 3r Batall\xc3\xb3 Amfibi d\'Assalt i la 10a Divisi\xc3\xb3 de Muntanya de l\'ex\xc3\xa8rcit.\n_START_SECTION_\nCanvi de missi\xc3\xb3\n_START_PARAGRAPH_\nEl 3 de mar\xc3\xa7 de 1993, el Secretari General de les Nacions Unides Boutros Boutros-Ghali sotmet\xc3\xa9 al Consell de Seguretat de les Nacions Unides les seves recomanacions per efectuar la transici\xc3\xb3 des del UNITAF al UNOSOM II. Indic\xc3\xa0 que des de l\'adopci\xc3\xb3 de la Resoluci\xc3\xb3 794 al desembre de 1992, la pres\xc3\xa8ncia i les operacions de l\'UNITAF havien creat un impacte positiu a la situaci\xc3\xb3 de la seguretat a Som\xc3\xa0lia i sobre el lliurament efectiu de l\'assist\xc3\xa8ncia humanit\xc3\xa0ria (l\'UNITAF despleg\xc3\xa0 unes 37.000 persones sobre el 40% de la Som\xc3\xa0lia central i septentrional). Malgrat tot, no hi havia un govern, policia o ex\xc3\xa8rcit nacional efectiu amb el resultat de serioses amenaces contra el personal de les Nacions Unides. Amb aquesta finalitat, el Consell de Seguretat autoritz\xc3\xa0 l\'UNOSOM II per establir un entorn segur per tota Som\xc3\xa0lia, per assolir la reconciliaci\xc3\xb3 nacional i crear un estat democr\xc3\xa0tic._NEWLINE_A la Confer\xc3\xa8ncia sobre la Reconciliaci\xc3\xb3 Nacional a Som\xc3\xa0lia, celebrada el 15 de mar\xc3\xa7 de 1993, a Addis Ababa (Eti\xc3\xb2pia), tots quinze partits somalis acordaren els termes per restaurar la pau i la democr\xc3\xa0cia. Aix\xc3\xad i tot, al maig era clar que, tot i una signatura dels Acords de Mar\xc3\xa7, la facci\xc3\xb3 de Mohammed Farrah Aidid no cooperaria en la implementaci\xc3\xb3 dels acords._NEWLINE_Aidid comen\xc3\xa7\xc3\xa0 a emetre propaganda anti Nacions Unides a Radio Mogadiscio despr\xc3\xa9s de creure que les Nacions Unides estaven marginant-lo en un intent per "reconstruir Som\xc3\xa0lia". El tinent general \xc3\x87evik Bir orden\xc3\xa0 que l\'emissora de radio fos destru\xc3\xafda, en un intent de tallar de soca-rel l\'inici del que podia girar-se en una revolta. Havia espies civils en tota la seu de la ONUSOM II,  i probablement va conduir al descobriment del pla de l\'ONU. Aidid orden\xc3\xa0 a la mil\xc3\xadcia del SNA que ataqu\xc3\xa9s una for\xc3\xa7a pakistanesa el 5 de mar\xc3\xa7 de 1993, que havia estat encarregada amb la inspecci\xc3\xb3 d\'un polvor\xc3\xad situat a l\'emissora de r\xc3\xa0dio, possiblement per por que no es tract\xc3\xa9s d\'un grup de treball enviat a tancar l\'emissora. El resultat va ser de 24 morts i 57 soldats pakistanesos, 3 soldats estatunidencs i un soldat itali\xc3\xa0 ferits._NEWLINE_Els 6 de juny de 1993, el Consell de Seguretat de les Nacions Unides aprov\xc3\xa0 la Resoluci\xc3\xb3 837, ordenant l\'arrest i el judici de les persones responsables dels atacs contra les forces de pau._NEWLINE_El 12 de juny, les tropes estatunidenques comen\xc3\xa7aren a atacar objectius a Mogadiscio amb la intenci\xc3\xb3 de trobar Aidid, una campanya que s\'estendria fins al 16 de juny. El 17 de juny, una resoluci\xc3\xb3 judicial recompensava amb $25.000 va ser publicada per l\'almirall Jonathan Howe a canvi d\'informaci\xc3\xb3 per a l\'arrest d\'Aidid, per\xc3\xb2 mai no va ser capturat. Howe tamb\xc3\xa9 deman\xc3\xa0 una for\xc3\xa7a de rescat contraterrorista despr\xc3\xa9s de les morts dels pakistanesos.\n_START_SECTION_\nAtac contra la casa segura\n_START_PARAGRAPH_\nEl 12 de juliol de 1993 es va llan\xc3\xa7ar una operaci\xc3\xb3 estatunidenca sobre el que es creia que era una casa segura on Aidid s\'estava amagant a Mogadiscio. Durant una operaci\xc3\xb3 de combat de 17 minuts, els helic\xc3\xb2pters Cobra dispararen 16 m\xc3\xadssils TOW missile i centenars de projectils de 20mm contra l\'edifici, matant 60 persones. Malgrat tot, la quantitat de baixes somalis no est\xc3\xa0 confirmada. Abdi Qeybdiid, el ministre de l\'interior d\'Aidid, va incrementar la xifra fins a 73 morts, incloent dones i nens que es trobaven a la casa segura. L\'informe de Jonathan Howe fet despr\xc3\xa9s de l\'atac situ\xc3\xa0 els morts en nom\xc3\xa9s 20, tots ells homes. El Comit\xc3\xa8 Internacional de la Creu Roja establ\xc3\xad la xifra de morts en 54.  Aidid no es trobava a la casa._NEWLINE_L\'operaci\xc3\xb3 hauria comportat les morts de quatre periodistes \xe2\x80\x93 Dan Eldon, Hos Maina, Hansi Kraus and Anthony Macharia \xe2\x80\x93 que van ser morts per turbes de gent airades quan arribaren per cobrir l\'incident que presagi\xc3\xa0 la Batalla de Mogadiscio._NEWLINE_Alguns creuen que aquest atac americ\xc3\xa0 va ser un punt d\'inflexi\xc3\xb3 per unificar els somalis contra els esfor\xc3\xa7os dels Estats Units a Som\xc3\xa0lia, incloent aquells que havien estat moderats o els que s\'oposaven a Habar Gidir.\n_START_SECTION_\nEl primer Black Hawk abatut\n_START_PARAGRAPH_\nCap a les 02:00 del 25 de setembre, els homes d\'Aidid van abatre un Black Hawk de la 101a Divisi\xc3\xb3 Aerotransportada mitjan\xc3\xa7ant un RPG i mataren els tres membres de la tripulaci\xc3\xb3 a New Port, prop de Mogadiscio. Abatre l\'aparell va ser una gran vict\xc3\xb2ria psicol\xc3\xb2gica pel SNA.\n_START_SECTION_\nUSC/SNA\n_START_PARAGRAPH_\nLa mida i estructura organitzativa de les forces milicianes somalis que participaren en la batalla no s\xc3\xb3n conegudes en detall. En total, es creu que entre 2.000 i 4.000 membres de la facci\xc3\xb3 participaren, gaireb\xc3\xa9 tots dels quals membres de l\'Alian\xc3\xa7a Nacional Somal\xc3\xad d\'Aidid. Provenien principalment del clan Hawiye d\'Habar Gidir, que combat\xc3\xa9 els Estats units des del 12 de juliol de 1993._NEWLINE_L\'Alian\xc3\xa7a Nacional Somal\xc3\xad (SNA) es form\xc3\xa0 el 14 d\'agost de 1992. Comen\xc3\xa7\xc3\xa0 com el Congr\xc3\xa9s Unit Somal\xc3\xad (USC) sota el lideratge d\'Aidid. En el moment de l\'operaci\xc3\xb3 Gothic Serpent, la SNA va ser formada pel Moviment Patri\xc3\xb2tic Somal\xc3\xad del coronel Omar Gess, el Moviment Democr\xc3\xa0tic Soma\xc3\xad, els clans Digil i Mirifleh combinats, els Habr Gedir del Congr\xc3\xa9s Unit Somal\xc3\xad encap\xc3\xa7alat per Aidid, i el nou Moviment Nacional Somal\xc3\xad Meridional._NEWLINE_Despr\xc3\xa9s de la seva formaci\xc3\xb3, el SNA immediatament llan\xc3\xa7\xc3\xa0 un assalt contra la mil\xc3\xadcia del clan Hawada Hawiye, que controlava l\'\xc3\xa0rea del port de Mogadishu. Com a resultat, els Hawadle Hawiye van ser expulsats de la zona, i les forces d\'Aidid en prengueren el control.\n_START_SECTION_\nPla\n_START_PARAGRAPH_\nEl diumenge 3 d\'octubre de 1993,la Task Force Ranger, de les forces d\'operacions especials formades principalment per la Companyia Bravo del 3r Batall\xc3\xb3 del 75\xc3\xa8 Regiment de Rangers, el 1r Destacament-Delta Operatiu de Forces Especials (m\xc3\xa9s conegut com a "For\xc3\xa7a Delta"), i el 160\xc3\xa8 Regiment d\'Aviaci\xc3\xb3 d\'Operacions Especials ("The Night Stalkers"), intentant capturar Omar Salad Elmi, el ministre d\'exteriors d\'Aidid i el seu m\xc3\xa0xim conseller pol\xc3\xadtic, Mohamed Hassan Awale._NEWLINE_El pla era que la For\xc3\xa7a Delta assalt\xc3\xa9s l\'edifici objectiu (fent servir helic\xc3\xb2pters MH-6 Little Bird) i assegurarien els objectius dins de l\'edifici mentre quatre escamots Rangers (sota el comandament del CPT Michael D. Steele) es despenjarien d\'helic\xc3\xb2pters MH-60L Black Hawk. Els Rangers crearien un per\xc3\xadmetre defensiu a les quatre cantonades al voltant de l\'edifici mentre que una columna de nou 9 HMMWVs i tres camions M939 de 5 tones (comandats pel LTC Danny McKnight) arribarien a l\'edifici per recollir tot el grup d\'assalt i els seus presoners de tornada a la base. S\'estim\xc3\xa0 que tota l\'operaci\xc3\xb3 no duraria m\xc3\xa9s de 30 minuts._NEWLINE_Se suposava que el comboi d\'extracci\xc3\xb3 terrestre arrib\xc3\xa9s fins als objectius captius pocs minuts despr\xc3\xa9s de l\'inici de l\'operaci\xc3\xb3; per\xc3\xb2 va caure en retard. Els ciutadans somalis i les mil\xc3\xadcies locals formaren barricades pels carrers de Mogadiscio mitjan\xc3\xa7ant pedres, runes, escombraries i pneum\xc3\xa0tics en flames, bloquejant el comboi fins als Rangers i els seus captius. Els milicians d\'Aidid cridaven mitjan\xc3\xa7ant meg\xc3\xa0fons: "Kasoobaxa guryaha oo iska celsa cadowga!"  ("Sortiu i defenseu les vostres llars!").\n_START_SECTION_\nL\'atac\n_START_PARAGRAPH_\nA les 13:50, els analistes de la Task Force Ranger van rebre d\'intel\xc2\xb7lig\xc3\xa8ncia la localitzaci\xc3\xb3 de Salad._NEWLINE_A les 15:42, els Little Birds que portaven la For\xc3\xa7a Delta arribaren a l\'objectiu, l\'onada de pols era tan dolenta que un es va veure obligat a donar voltes i a aterrar fora de la posici\xc3\xb3. A continuaci\xc3\xb3, els dos Black Hawks que portaven el segon equip Delta arribaren a lloc i descendiren els seus equips, mentre que quatre escamots Rangers es preparaven per baixar amb cordes a les quatre cantonades al voltant de l\'edifici objectiu. L\'Escamot Quatre, transportat pel Black Hawk de nom clau "Super 67", pilotat pel CW3 Jeff Niklaus, accidentalment es va situar un bloc al nord del punt previst. Declinant l\'oferiment del pilot per moure\'s a causa del temps que trigarien a fer-ho, deixant l\'helic\xc3\xb2pter massa exposat, l\'Escamot Quatre intent\xc3\xa0 traslladar-se fins a la posici\xc3\xb3 prevista, per\xc3\xb2 l\'intens foc de terra evit\xc3\xa0 que ho fessin._NEWLINE_El comboi de terra arrib\xc3\xa0 deu minuts m\xc3\xa9s tard, prop de l\'Hotel Olympic, i esper\xc3\xa0 que els Delta i els Rangers completessin la seva missi\xc3\xb3 (edifici objectiu)._NEWLINE_Durant els primers moments de l\'operaci\xc3\xb3, el PFC Ranger Todd Blackburn, de l\'Escamot Quatre, va caure mentre que es despenjava amb una corda des del seu Black Hawk Super 67 a uns 70 peus (21\xc2\xa0m) sobre els carrers. Blackburn pat\xc3\xad una ferida al cap i al clatell i requer\xc3\xad ser evacuat a la columna de 3 Humvees del SGT Jeff Struecker. Mentre que portaven el PFC Todd Blackburn cap a la base, el SGT Dominick Pilla, assignat al Humvee del SGT Struecker, va caure mort a l\'instant quan li entr\xc3\xa0 una bala al cap. Quan la columna del SGT Struecker arrib\xc3\xa0 a la base i a la seguretat, tots tres vehicles estaven plens de forats de bala i de fum._NEWLINE_Al voltant de les 16:20, un dels helic\xc3\xb2ptes Black Hawk, nom en clau Super 61, pilotat pel CW3 Cliff "Elvis" Wolcott i pel CW3 Donovan Briley, va ser abatut per un RPG. Ambd\xc3\xb3s pilots van resultar morts en estavellar-se l\'aparell i dos dels caps de tripulaci\xc3\xb3 van quedar molt malferits. El SSG Daniel Busch i el SGT Jim Smith, ambd\xc3\xb3s franctiradors Delta, van sobreviure i van comen\xc3\xa7ar a defensar el lloc._NEWLINE_Un MH-6, nom en clau Star 41, i pilotat pel CW3 Karl Maier i el  CW5 Keith Jones, aterr\xc3\xa0 a la vora i Jones abandon\xc3\xa0 l\'helic\xc3\xb2pter per portar Busch a la seguretat del Helo, mentre que Maier donava foc de cobertura des de la posici\xc3\xb3 del copilot del Little Bird, negant-se a obeir l\'orde d\'elevar-se mentre que el seu co-pilot no estava al Bird. Gaireb\xc3\xa9 dispar\xc3\xa0 el LT DiTomosso del Chalk One que arribava amb els Ranger i els Delta per assegurar el lloc. Jones i Mairer evacuaren el SSG Busch i el SGT Smith, tot i que el SSG Busch va morir posteriorment a causa de les seves ferides, car havia estat disparat en quatre ocasions mentre defensava el lloc._NEWLINE_Un equip de Recerca i Rescat en Combat (Combat Search and Rescue - CSAR), encap\xc3\xa7alats pel paracaigudista de la For\xc3\xa7a A\xc3\xa8ria TSgt Scott Fales, va poder despenjar-se fins al lloc on el Super 61 s\'havia estavellat malgrat un RPG impact\xc3\xa0 i esguerr\xc3\xa0 l\'helic\xc3\xb2pter, el Super 68, pilotat pel CW3 Dan Jollota. Malgrat els danys, el Super 68 aconsegu\xc3\xad tornar a la base. L\'equip CSAR trob\xc3\xa0 ambd\xc3\xb3s pilots morts i dos ferits dins de l\'helic\xc3\xb2pter. Sota un foc intens, l\'equip va moure el ferit fins a un punt de recollida proper, on havien constru\xc3\xaft un refugi improvisat usant plaques de blindatge Kevlar extretes de les restes del Super 61._NEWLINE_Va haver certa confusi\xc3\xb3 entre el comboi terrestre i l\'equip d\'assalt. Tant l\'equip d\'assalt com el comboi de terra van esperar 20 minuts per rebre les seves ordres per moure\'s. Ambdues unitats tenien la impressi\xc3\xb3 err\xc3\xb2nia que eren els primers contactats per l\'altre. Durant l\'espera, un segon helic\xc3\xb2pter Black Hawk, nom clau Super 64 i pilotat pel CW3 Michael Durant, va ser abatut per un RPG-7 vers les 16:40._NEWLINE_La major part de l\'equip d\'assalt va anar al lloc on s\'havia estavellat el primer helic\xc3\xb2pter per a una operaci\xc3\xb3 de rescat. En arribar al lloc, uns 90 Rangers i operadors de la For\xc3\xa7a Delta es trobaren sota un intens tiroteig. Malgrat el suport aeri, l\'equip d\'assalt qued\xc3\xa0 efectivament atrapada per la nit. Amb un nombre de ferits cada vegada major necessitant refugi, ocuparen diverses cases de la rodalia i confinaren els seus ocupants durant la duraci\xc3\xb3 de la batalla. Fora, una forta brisa va agitar fins a encegar n\xc3\xbavols marrons de pols._NEWLINE_All\xc3\xa0 on s\'havia estavellat el segon helic\xc3\xb2pter, el MSG Gary Gordon i el SFC Randy Shughart, van ser portats pel Black Hawk Super 62 \xe2\x80\x93 pilotat pel CW3 Mike Goffena. Les seves dues peticions per ser deixats a terra van ser denegades, per\xc3\xb2 finalment van rebre el perm\xc3\xads en demanar-ho per tercera vegada. Van causar moltes baixes entre la muni\xc3\xb3 de somalis que s\'apropaven. El Super 62 havia mantingut el seu foc de cobertura pel MSG Gordon i el SFC Shughart, per\xc3\xb2 un RPG colpej\xc3\xa0 el Super 62. Malgrat els danys, el Super 62 aconsegu\xc3\xad tornar a New Port segur. Quan el MSG Gordon va caure mort, el SFC Shughart agaf\xc3\xa0 el CAR-15 de Gordon i se\'l don\xc3\xa0 al pilot del Super 64, el CW3 Michael Durant. El SFC Shughart torn\xc3\xa0 al voltant del morro de l\'helic\xc3\xb2pter i va mantenir la gent allunyada deu minuts m\xc3\xa9s abans de resultar mort ell tamb\xc3\xa9. Els somalis llavors van arribar fins al lloc, per\xc3\xb2 deixaren viu a Durant. Va ser colpejat gaireb\xc3\xa9 fins a la mort, per\xc3\xb2 va ser salvat quan membres de la mil\xc3\xadcia d\'Aidid arrib\xc3\xa0 per prendre\'l com a presoner.  Per les seves accions, el MSG Gordon i el SFC Shughart van ser condecorats amb la Medalla d\'Honor a t\xc3\xadtol p\xc3\xb2stum, les primeres atorgades des de la Guerra del Vietnam._NEWLINE_Els somalis realitzaren repetits intents per reunir una gran for\xc3\xa7a i superar les posicions estatunidenques en una s\xc3\xa8rie de tiroteigs prop del lloc on havia caigut el primer helic\xc3\xb2pter, per\xc3\xb2 van ser neutralitzats per l\'agressiu foc de les armes petites i per les carreres metrallant i els atacs amb coets dels helic\xc3\xb2pters AH-6J Little Bird del Nightstalkers, l\'\xc3\xbanica unitat a\xc3\xa8ria equipada i entrenada pel combat nocturn._NEWLINE_Un comboi de relleu amb elements de la Task Force 2-14 infanteria, 10a Divisi\xc3\xb3 de Muntanya, acompanyats de forces mal\xc3\xa0isies i pakistaneses de les Nacions Unides, arribaren al lloc on havia caigut el primer helic\xc3\xb2pter vers a les 02:00. Abans de llan\xc3\xa7ar l\'operaci\xc3\xb3, el comandament estatunidenc no havien arranjat cap pla de conting\xc3\xa8ncia o coordinaci\xc3\xb3 amb les forces de les Nacions Unides; conseq\xc3\xbcentment, el rescat de les tropes estatunidenques assetjades va ser significativament complicat i retardat. Decidit a protegir tots els membres del comboi de rescat, el general Garrison es va assegurar que el comboi seria superior en forces. Quan el comboi finalment penetr\xc3\xa0 a la ciutat, consistia en m\xc3\xa9s de 100 vehicles de les Nacions Unides incloent Condor APCs de les alemanys forces mal\xc3\xa0isies, quatre tancs M48s pakistanesos, Humvees estatunidencs i diversos camions M939 de 5 tones. Aquesta columna de dos milles de longitud tenia el suport de diversos helic\xc3\xb2pters d\'assalt Black Hawks i Cobra, estacionats amb la 10a divisi\xc3\xb3 de muntanya. Mentrestant, els Little Birds de la Task Force Ranger continuaren la defensa de la tripulaci\xc3\xb3 i els rescatadors del Super 61 abatut. La for\xc3\xa7a d\'assalt estatunidenca sustained heavy baixes, incloent diversos morts, i un soldat malaisi va morir quan un RPG impact\xc3\xa0 el seu Condor. Set soldats malaisis i dos pakistanesos van resultar ferits.\n_START_SECTION_\nLa milla de Mogadiscio\n_START_PARAGRAPH_\nLa batalla va acabar a les 06:30 del diumenge 4 d\'octubre. Les forces estatunidenques van ser finalment evacuades a la base de les Nacions Unides pel comboi cuirassat. Mentre abandonaven el lloc del sinistre, un grup de Rangers i Delta encap\xc3\xa7alats pel SSG. John R. Dycus s\'adonaren que no havia espai per a ells al vehicle i van haver d\'abandonar la ciutat a peu fins a un punt de trobada a National Street. Aquest fet s\'ha conegut com la "Milla de Mogadiscio". Els estatunidencs patiren una baixa durant la milla, el Sgt. Randal J. Ramaglia, que va ser ferit per una bala a l\'esquena, tot i que va poder ser evacuat._NEWLINE_En total, 18 soldats estatunidencs van resultar morts durant la batalla i 73 m\xc3\xa9s van ser ferits en acci\xc3\xb3. Les tropes mal\xc3\xa0isies van perdre un soldat i set m\xc3\xa9s van ser ferits, mentre que els paquistanesos van tenir dos ferits. Les baixes somalis van ser molt altes, amb estimacions que oscil\xc2\xb7len entre 315 a 2000 morts. Les baixes somalis eren una barreja de milicians i civils. Els civils somalis patiren moltes baixes a causa del dens car\xc3\xa0cter urb\xc3\xa0 d\'aquella part de la ciutat. Dos dies despr\xc3\xa9s, un projectil de morter caigu\xc3\xa9 a la base estatunidenca, matant el SFC Matt Rierson i ferit dotze m\xc3\xa9s. Un equip en missi\xc3\xb3 especial tingu\xc3\xa9 dos ferits, Boxerman i James el 6 d\'octubre._NEWLINE_Dues setmanes despr\xc3\xa9s de la batalla, el general Garrison accept\xc3\xa0 oficialment la responsabilitat. En una carta manuscrita al President Clinton, Garrison assum\xc3\xad tota la responsabilitat del resultat de la batalla. Va escriure que la Task Force Range tenia informes d\'intel\xe2\x80\xa2lig\xc3\xa8ncia adequats per a la missi\xc3\xb3 i que el seu objectiu (capturar objectius a l\'Olympic Hotel) s\'havia acomplert.\n_START_SECTION_\nRecuperaci\xc3\xb3 dels cad\xc3\xa0vers\n_START_PARAGRAPH_\nDespr\xc3\xa9s de la batalla, els cad\xc3\xa0vers de diverses de les baixes estatunidenques (la tripulaci\xc3\xb3 del Black Hawk Super 64 i els seus defensors, els membres de la Delta Force MSG Gordon i SFC Shughart) van ser arrossegats pels carrers de Mogadishu per civils i per membres de les SNA. Mitjan\xc3\xa7ant negociacions i amenaces als caps del clan Habr Gidr fetes per l\'ambaixador Robert B. Oakley, es van aconseguir recuperar tots els cad\xc3\xa0vers, tot i que en molt mal estat. Michael Durant va ser alliberat despr\xc3\xa9s d\'onze dies de captiveri. A la platja propera a la base, s\'instal\xc2\xb7l\xc3\xa0 un memorial en honor d\'aquells que havien mort en combat.\n_START_SECTION_\nPakistan\n_START_PARAGRAPH_\nUn soldat pakistan\xc3\xa8s va ser mort i dos m\xc3\xa9s van resultar ferits.\n_START_SECTION_\nMal\xc3\xa0isia\n_START_PARAGRAPH_\nEl caporal Mat Aznan Awang, conductor d\'un transport cuirassat de personal Condor, va ser mort quan el seu vehicle va rebre l\'impacte d\'un RPG el 3 d\'octubre. Va ser p\xc3\xb2stumament promogut a caporal de 1a, i condecorat amb la medalla Seri Pahlawan Gagah Perkasa (Guerrer de Valor Extrem).\n_START_SECTION_\nSom\xc3\xa0lia\n_START_PARAGRAPH_\nLes estimacions s\xc3\xb3n que van haver entre 800 i 1.000 insurgents somalis morts, i potser 4.000 m\xc3\xa9s ferits. Els milicians somalis, per\xc3\xb2, afirmaren haver tingut un nombre molt m\xc3\xa9s petit de baixes. El propi Aidid reconegu\xc3\xa9 haver tingut nom\xc3\xa9s 315 morts (civils i milicians) i 812 ferits. El capit\xc3\xa0 Haad, en una entrevista a la televisi\xc3\xb3 p\xc3\xbablica estatunidenca, va dir que nom\xc3\xa9s 133 membres de la mil\xc3\xadcia del SNA van resultar morts.\n_START_SECTION_\nFrac\xc3\xa0s militar\n_START_PARAGRAPH_\nEn una sessi\xc3\xb3 de revisi\xc3\xb3 de la pol\xc3\xadtica de seguretat nacional celebrada a la Casa Blanca el 6 d\'octubre de 1993, el President Bill Clinton orden\xc3\xa0 al President de la Junta de Caps de l\'Estat Major, almirall David E. Jeremiah, que s\'aturessin totes les accions de les tropes estatunidenques contra Aidid, llevat d\'aquelles que fossin d\'autodefensa. Confirm\xc3\xa0 al c\xc3\xa0rrec l\'ambaixador Robert B. Oakley com a enviat especial a Som\xc3\xa0lia en un intent de gestionar un acord de pau i anunci\xc3\xa0 que totes les tropes estatunidenques es retirarien de Som\xc3\xa0lia com a m\xc3\xa0xim el 31 de mar\xc3\xa7 de 1994. El 15 de desembre de 1993, el Secretari de Defensa Les Aspin va renunciar, assumint la culpa per la seva decisi\xc3\xb3 de rebutjar les peticions de tancs i vehicles cuirassats en suport de la missi\xc3\xb3.  Alguns centenars de marines van quedar-se per ajudar en qualsevol evacuaci\xc3\xb3 que pogu\xc3\xa9s tenir lloc dels m\xc3\xa9s de 1.000 estatunidencs civils i militars, quedant com a part de la missi\xc3\xb3 estatunidenca d\'enlla\xc3\xa7._NEWLINE_El batall\xc3\xb3 preparat de la 24a divisi\xc3\xb3 d\'infanteria, 1-64 Cuirassat, va ser enviat des de Fort Stewart, Ge\xc3\xb2rgia, a Mogadiscio per tal de donar suport cuirassat a les forces estatunidenques. El 16 de desembre de 1993, el President Clinton aprov\xc3\xa0 la Joint Task Force United Shield i posada en marxa el 14 de gener de 1994. El 7 de febrer de 1994, la flota arrib\xc3\xa0 i comen\xc3\xa7\xc3\xa0 la retirada de les forces d\'UNOSOM II. El Consell de Seguretat de les Nacions Unides aprov\xc3\xa0 la Resoluci\xc3\xb3 897, que redesplegava actius militars per cobrir la retirada de les tropes de Nacions Unides des de Som\xc3\xa0lia. El 6 de mar\xc3\xa7 de 1994, totes les tropes de Nacions Unides van ser retirades de Som\xc3\xa0lia, posant punt final a UNOSOM II. El 24 d\'abril, Boutros-Ghali va admetre la derrota i declara que la missi\xc3\xb3 de Nacions Unides havia finalitzat.\n_START_SECTION_\nCanvis pol\xc3\xadtics i implicacions pol\xc3\xadtiques\n_START_PARAGRAPH_\nLa missi\xc3\xb3 a Somalia ha estat considerada per molts com un frac\xc3\xa0s.  L\'administraci\xc3\xb3 Clinton en particular va rebre moltes cr\xc3\xadtiques pel resultat de l\'operaci\xc3\xb3. Els principals elements de cr\xc3\xadtica eren sobre la decisi\xc3\xb3 de l\'administraci\xc3\xb3 d\'abandonar la regi\xc3\xb3 abans de completar l\'operaci\xc3\xb3 humanit\xc3\xa0ria i assegurar els objectius, aix\xc3\xad com pel frac\xc3\xa0s en recon\xc3\xa8ixer l\'amena\xc3\xa7a d\'elements d\'Al-Qaida presents a la regi\xc3\xb3, aix\xc3\xad com per l\'amena\xc3\xa7a contra els objectius de seguretat estatunidenca al territori nacional. Els cr\xc3\xadtics afirmen que Osama bin Laden i altres membres d\'Al-Qaida donaren suport i entrenament a les forces de Mohammed Farrah Aidid. Ossama bin Laden fins i tot denigr\xc3\xa0 la decisi\xc3\xb3 de l\'administraci\xc3\xb3 per la marxa prematura afirmant que mostrava la \xc2\xabfeblesa, debilitat i covardia del soldat estatunidenc\xc2\xbb._NEWLINE_La p\xc3\xa8rdua del personal militar americ\xc3\xa0 duran l\'operaci\xc3\xb3 evoc\xc3\xa0 el dolor p\xc3\xbablic: les imatges de televisi\xc3\xb3 dels cad\xc3\xa0vers de soldats sent arrossegats pels carrers pels somalis eren massa gr\xc3\xa0fiques per a l\'opini\xc3\xb3 p\xc3\xbablica estatunidenca. L\'administraci\xc3\xb3 Clinton respongu\xc3\xa9 disminuint els esfor\xc3\xa7os humanitaris a la regi\xc3\xb3._NEWLINE_El 26 de setembre de 2006, en una entrevista per a Fox News amb Chris Wallace, l\'ex-President Bill Clinton don\xc3\xa0 la seva versi\xc3\xb3 dels fets al voltant de Somalia. Clinton defens\xc3\xa0 la seva estrat\xc3\xa8gia de sortida de les tropes estatunidenques i neg\xc3\xa0 que la marxa fos prematura. Va que els Republicans conservadors l\'havien emp\xc3\xa8s a abandonar la regi\xc3\xb3 abans que els objectius de l\'operaci\xc3\xb3 s\'haguessin pogut assolir: \xc2\xab... [els Republicans conservadors] estaven tots intentant fer-me retirar de Somalia el 1993 l\'endem\xc3\xa0 que estigu\xc3\xa9ssim involucrats en el "Black Hawk down", i em vaig negar a fer-ho i ens vam quedar sis mesos fins que vam tenir una ordre de trasllat de les Nacions Unides.\xc2\xbb_NEWLINE_Les afirmacions de Clinton suggeririen que els Estats Units no estaven dissuadits de perseguir els seus objectius humanitaris a causa de la p\xc3\xa8rdua de forces estatunidenques durant la caiguda del Black Hawk. A la mateixa entrevista afirm\xc3\xa0 que, en aquells moments, ning\xc3\xba no pensava en que Osama bin Laden i Al-Qaida tinguessin res a veure amb els fets del Black Hawk. Va dir que la missi\xc3\xb3 era estrictament humanit\xc3\xa0ria._NEWLINE_El temor a una repetici\xc3\xb3 dels fets de Somalia van bloquejar la pol\xc3\xadtica estatunidenca en els anys subseq\xc3\xbcents, amb molts comentadors identificant les gr\xc3\xa0fiques conseq\xc3\xbc\xc3\xa8ncies de la batalla de Mogadishu com el motiu clau darrere del fet que els Estats Units no intervinguessin en conflictes posteriors com el Genocidi de Rwanda de 1994. D\'acord amb l\'ex-enviat especial a Som\xc3\xa0lia, Walter Clarke, \xc2\xabEls fantasmes de Somalia persegu\xc3\xad la pol\xc3\xadtica estatunidenca. La nostra manca de resposta a Ruanda va ser el temor de veure\'ns enmig de quelcom com a Somalia de nou\xc2\xbb. De la mateixa manera, durant la Guerra de Iraq quan quatre mercenaris estatunidencs van ser morts a la ciutat de Fallujah, quan van ser arrossegats pels carrers i desmembrats per la multitud, els mitjans estatunidencs compararen directament la primera batalla de Fallujah amb la batalla de Modadishu.\n_START_SECTION_\nLligams amb Al-Qaeda\n_START_PARAGRAPH_\nHi ha hagut afirmacions que l\'organitzaci\xc3\xb3 Al-Qaeda d\'Osama bin Laden va participar en l\'entrenament i en el pagament dels homes d\'Aidid. En el seu llibre del 2001 Holy War, Inc., el periodista de la CNN Peter Bergen entrevist\xc3\xa0 a bin Laden qui confirm\xc3\xa0 aquestes afirmacions. D\'acord amb Bergen, bin Laden afirm\xc3\xa0 que combatents afiliats al seu grup havien participat en matar tropes estatunidenques a Som\xc3\xa0lia el 1993, una afirmaci\xc3\xb3 que ja havia fet al diari \xc3\xa0rab Al-Quds Al-Arabi. Es rumoreja que entre els combatents d\'Al-Qaeda a Som\xc3\xa0lia estava el cap militar de l\'organitzaci\xc3\xb3, Mohammed Atef, posteriorment mort per les tropes estatunidenques a l\'Afganistan. Un altre membre d\'Al-Qaeda present a la batalla va ser Zachariah al-Tunisi, qui afirm\xc3\xa0 haver disparat un RPG que va abatre un dels helic\xc3\xb2pters Black Hawk; i que posteriorment va ser mort en un atac a\xc3\xa8ri a Afganistan el novembre de 2001._NEWLINE_Els homes d\'Aidi van rebre alguna guia experta per abatre helic\xc3\xb2pters provinent de soldats fonamentalistes isl\xc3\xa0mics, segurament d\'Al-Qaeda, que tenien experi\xc3\xa8ncia en lluitar contra els helic\xc3\xb2pters sovi\xc3\xa8tics durant la guerra sovi\xc3\xa8tico-afgana._NEWLINE_Quatre anys i mig despr\xc3\xa9s de la batalla de Mogadishu, en una entrevista al maig de 1998, bin Laden dispar\xc3\xa0 la retirada de les tropes estatunidenques de Som\xc3\xa0lia. Neg\xc3\xa0 haver orquestrat l\'atac contra els soldats estatunidencs a Mogadishu, per\xc3\xb2 express\xc3\xa0 la seva satisfacci\xc3\xb3 per les seves morts en combat contra els combatents somalis._NEWLINE_El 2011 en una entrevista, Moktar Ali Zubeyr, cap del grup militant islamista somali Al-Shabaab, afirm\xc3\xa0 que tres caps d\'al Qaeda estaven presents durant la batalla de Mogadishu. Zubeyr nomen\xc3\xa0 Yusef al-Ayeri, Saif al-Adel, i Sheikh Abu al Hasan al Sa\'idi com els que havien prove\xc3\xaft ajut mitjan\xc3\xa7ant entrenament o participant ells mateixos a la batalla.\n_START_SECTION_\nNarracions publicades\n_START_PARAGRAPH_\nEl 1999, l\'escriptor Mark Bowden public\xc3\xa0 el llibre Black Hawk Down: A Story of Modern War, on explica els fets que envoltare la batalla. El llibre es bas\xc3\xa0 en la seva s\xc3\xa8rie de columnes a The Philadelphia Inquirer sobre la batalla i els homes que hi lluitaren._NEWLINE_El pilot de Black Hawk Michael Durant narr\xc3\xa0 la seva hist\xc3\xb2ria d\'haver estat abatut i capturat per una colla de somalis en el seu llibre In the Company of Heroes (2003)._NEWLINE_El 2005, l\'Staff Sergeant Matthew Eversmann, un ranger i cap del Chalk Four durant la batalla, compil\xc3\xa0 diverses narracions a un llibre anomenat The Battle of Mogadishu._NEWLINE_El 2008 el tinent general William G. "Jerry" Boykin, anteriorment comandant de la Delta Force i Vice-sots-secretari de Defensa per Intel\xc2\xb7lig\xc3\xa8ncia va incloure una secci\xc3\xb3 de la seva narraci\xc3\xb3 de la batalla al seu llibre "Never Surrender: A Soldier\'s Journey to the Crossroads of Faith and Freedom"._NEWLINE_El 2011, el Staff Sergeant Keni Thomas, un Ranger narr\xc3\xa0 la seva experi\xc3\xa8ncia de combat a"Get It On!: What It Means to Lead the Way."_NEWLINE_Howard E. Wasdin, de l\'"Equip SEAL Sis" inclou una part sobre la seva estada a Mogadishu incloent la casa franca de la CIA "Pasha" i m\xc3\xbaltiples operacions incloent la batalla de Mogadishu, on va ser greument ferit._NEWLINE_El 2013, el tinent coronel Michael Whetstone, comandant de la Companyia Charlie 2-14 d\'Infanteria public\xc3\xa0 les seves mem\xc3\xb2ries de l\'operaci\xc3\xb3 de rescat de ka Task Force Ranger al seu llibre Madness in Mogadishu.\n_START_SECTION_\nPel\xc2\xb7l\xc3\xadcules\n_START_PARAGRAPH_\nEl llibre de Bowden va ser adaptat el 2001 a la pel\xc2\xb7l\xc3\xadcula Black Hawk Down, produ\xc3\xafda per Jerry Bruckheimer i dirigida per Ridley Scott. Com al llibre, la pel\xc2\xb7l\xc3\xadcula descriu els fets al voltant de l\'operaci\xc3\xb3, per\xc3\xb2 hi ha alguna difer\xc3\xa8ncia entre ambd\xc3\xb3s.\n_START_SECTION_\nDocumentals\n_START_PARAGRAPH_\nThe True Story of Black Hawk Down (2003) \xc3\xa9s un documental televisiu que va ser em\xc3\xa8r per primera vegada a The History Channel. Va ser dirigit per David Keane._NEWLINE_La s\xc3\xa8rie televisiva "Black Ops" de American Heroes Channel va emetre un episodi titulat "The Real Black Hawk Down," al juny de 2014.\n_START_SECTION_\nRetorn dels r\xc3\xa0ngers el 2013\n_START_PARAGRAPH_\nEl mar\xc3\xa7 del 2013, dos supervivents de la Task Force Ranger tornaren a Mogadishu amb un equip de filmaci\xc3\xb3 per rodar un curtmetratge, Return to Mogadishu: Remembering Black Hawk Down, que s\'estren\xc3\xa0 l\'octubre de 2013, en el 20\xc3\xa8 de la batalla. L\'autor Jeff Struecker i el cantant de country Keni Thomas revisitaren la batalla mentre condu\xc3\xafen pel mercat de Bakaara en vehicles blindats i visitaren el lloc on caigu\xc3\xa9 el Wolcott.\n_START_SECTION_\nTornada del "Super 61" als Estats Units\n_START_PARAGRAPH_\nA l\'agost de 2013, les restes del Super 61, consistents en el rotor majorment intactes i parts del morro extretes de la localitzaci\xc3\xb3 on havia caigut van tornar als Estats Units gr\xc3\xa0cies als esfor\xc3\xa7os de David Snelson i Alisha Ryu, i s\xc3\xb3n exhibits al  Airborne & Special Operations Museum at Fort Bragg, Fayetteville, North Carolina.'